CELEX: 62015TN0730
Language: hr
Date: 2015-12-18 00:00:00
Title: Predmet T-730/15 P: Žalba koju je 18. prosinca 2015. podnio DI protiv rješenja Službeničkog suda od 15. listopada 2015. u predmetu F-113/13, DI protiv EASO-a

14.3.2016   
            
            
               HR
            
            
               Službeni list Europske unije
            
            
               C 98/46
            
         Žalba koju je 18. prosinca 2015. podnio DI protiv rješenja Službeničkog suda od 15. listopada 2015. u predmetu F-113/13, DI protiv EASO-a
   (Predmet T-730/15 P)
   (2016/C 098/61)
   Jezik postupka: engleski
   
      Stranke
   
   
      Žalitelj: DI (Bukurešt, Rumunjska) (zastupnici: I. Vlaic i G. Iliescu, odvjetnici)
   
      Druga stranka u postupku: Europski ured za pitanja azila (EASO)
   
      Žalbeni zahtjev
   
   Žalitelj od Općeg suda zahtijeva da:
   
               —
            
            
               u cijelosti poništi rješenje Službeničkog suda od 15. listopada u predmetu F-113/13;
            
         
               —
            
            
               usvoji ovu žalbu;
            
         
               —
            
            
               poništi EASO-ovu odluku o odbijanju žalitelja i shodno tome naloži EASO-u da poništi pravne učinke spomenute odluke i na odgovarajući način ponovno ispita činjenice;
            
         
               —
            
            
               naloži EASO-u plaćanje žalitelju iznosa od 90 000 eura na ime naknade imovinske štete i iznosa od 500 000 eura na ime naknade neimovinske štete; i
            
         
               —
            
            
               naloži EASO-u snošenje svih troškova žalitelja povezanih s pravnim zastupanjem pred Službeničkim sudom glede predmeta F-113/13 i s ovom žalbom.
            
         
      Žalbeni razlozi i glavni argumenti
   
   U prilog osnovanosti žalbe žalitelj ističe tri žalbena razloga.
   
               1.
            
            
               Prvi žalbeni razlog navodi da je žaliteljeva tužba bila dopušten i utemeljena jer poštuje vezu između žalbenih razloga, obrazloženja i činjenica spomenutih u pritužbi poslanoj tijekom upravnog postupka i onih detaljno iznesenih pred Službeničkim sudom.
            
         
               2.
            
            
               Drugi žalbeni razlog navodi povredu načela prava na pravično suđenje i izostanak nepristrane analize u predsudskom stadiju. Žaliteljevu pritužbu u upravnom postupku odbila je ista osoba koja je na početku odlučila odbiti žalitelja.
            
         
               3.
            
            
               Treći žalbeni razlog navodi da je Službenički sud povrijedio načelo jednakog postupanja.